Държавен вестник, бр. 41, 2014 г., стр. 53

БРОЙ  41	
Д Ъ Р Ж А В Е Н  В Е С Т Н И К 	
СТР.  53  
борда на кораба, особено по отношение на 
инфекции, пренасяни с храната;
4. ограничения във физическите способно-
сти, които могат да повлияят на възможността 
за извършване на рутинни задължения или 
задължения в екстремни ситуации, както и да 
затруднят провеждането на спасителни дей-
ности в случай на нараняване или заболяване;
5. значението на медицинския преглед за 
предоставяне на възможност за ранно иден-
тифициране на заболяване или на рисковите 
фактори за бъдещо заболяване; 
6. обстоятелството, че при установено 
заболяване негативните последици могат да 
бъдат ограничени посредством завишаване 
честотата на прегледите, ограничаване на 
задълженията до тези, при изпълнението на 
които заболяването не оказва влияние, или 
ограничаване броя на рейсовете с цел оси-
гуряване на адекватни медицински грижи;
7. обстоятелството, че морските лица трябва 
да се приспособят към условията на живот 
и работа на кораба, включително към изис-
кването да се носи вахта в различни части 
на денонощието, към движението на кораба в 
лошо време, към необходимостта да се живее 
и работи в ограничени пространства, да се 
изкачват и да се вдигат тежести, както и да 
работят при различни атмосферни условия; 
8. обстоятелството, че морските лица трябва 
да са способни да работят в близък контакт с 
едни и същи хора за дълъг период от време и 
в стресови условия, да могат ефективно да се 
справят с отделянето от семейство и приятели 
и в някои случаи – от хора от собствената им 
културна среда.
Чл. 12. (1) Заключението за здравословната 
годност на морското лице се дава от лекар с 
призната специалност по вътрешни болести.
(2) Лекарите с призната специалност, които 
извършват прегледите по тази наредба, и ле-
карите с призната специалност по вътрешни 
болести, които дават заключението за здра-
вословна годност, се определят със заповед 
на ръководителя на лечебното заведение по 
чл. 7, ал. 1 и 2.
(3) При необходимост за определянето на 
здравословната годност лекарите по ал. 2 
привличат и други специалисти.
(4) Лекарите по ал. 2 могат да изискват 
медицинска документация и сведения от 
личните лекари и други медицински специ-
алисти и да ползват резултати от различни 
специализирани лаборатории и кабинети 
по функционална диагностика, психология, 
клинична лаборатория, отоневрология и др.
(5) Здравословната годност на кандида-
тите за заемане на длъжностите, посочени 
в приложение № 1, се определя съгласно 
приложение № 2 и зрителни и слухови кри-
терии, посочени в приложение № 3, като за 
заболявания и състояния, за които се допуска 
индивидуална преценка, същата се прави от 
лекарите по ал. 2.
(6) За заболяване или състояние, което не 
е посочено в приложения № 2 и 3, заключе-
нието се дава по индивидуална преценка на 
съответния специалист, който оценява момент-
ното функционално състояние на морското 
лице или на базата на прогностична оценка 
за развитието на болестния процес, както и 
компенсаторните възможности на организма.
(7) При индивидуалната преценка се взе-
мат предвид стадият на заболяването и/или 
степента на увреждане, интензивността му 
и темповете на развитие, изгледите за подо-
бряване на състоянието, отражението върху 
конкретните задължения, наличието на дру-
ги заболявания и/или увреждания, както и 
възможността заболяването/увреждането да 
се третира с лекарствени продукти или да се 
подложи на друг вид лечение и отражението 
на това върху годността на морското лице за 
работа.
(8) При освидетелстване по индивидуална 
преценка лекарите, провеждащи експерти-
зата, са длъжни да вземат под внимание и 
конкретните условия за длъжността, на която 
ще работи морското лице.
(9) При определяне на здравословната 
годност се взема под внимание и наличието 
на борда на кораба на лекарствени продукти 
и медицински изделия, както и присъствието 
на лекари и други медицински специалисти 
на борда, и се определя при какви условия 
морските лица, страдащи от заболявания, 
които изискват приемането на лекарства, 
могат да продължават да работят на кораб.
Раздел ІV
Свидетелства за медицинска годност, пе-
риодичност на медицинските прегледи на 
морски лица
Чл. 13. Медицинско освидетелстване се из-
вършва на лица, навършили 16 години, които 
кандидатстват за работа на кораб, плаващ по 
море и по вътрешните водни пътища, или за 
обучение по морски и речни специалности.
Чл. 14. (1) На лицата, които отговарят на 
изискванията за здравословна годност по тази 
наредба, се издава свидетелство за медицинска 
годност по тази наредба.
(2) Свидетелствата за медицинска годност 
се изготвят на български и английски език за 
работа на кораби, плаващи по море, съгласно 
образеца по приложение № 4, част А, и на 
български и немски език за работа на кораби, 
плаващи по вътрешните водни пътища на 
Европа, съгласно образеца по приложение 
№ 4, част Б.
(3) Лечебното заведение води регистър 
на издадените свидетелства за медицинска 
годност. 
Чл. 15. (1) Когато срокът на валидност на 
свидетелство за медицинска годност изтече 
по време на рейса, в срок до 3 месеца мор-
ското лице преминава медицинско преосви-
детелстване в първото пристанище, където